พระเทพวรเวที (วิน โฆสิโต)

ดร. พระเทพวรเวที (วิน โฆสิโต) 

( พระเทพวรเวที ชินสีห์ ธรรมโสภณ โกศลศาสนกิจ มหาคณิสสร บวรสังฆาราม คามวาสี ) 
อดีตเจ้าคณะจังหวัดพระนครศรีอยุธยา อดีตเจ้าอาวาส วัดบรมวงศ์อิศรวรารามวรวิหาร ตำบลสวนพริก อำเภอพระนครศรีอยุธยาจังหวัดพระนครศรีอยุธยา

**ประวัติ**
พระเทพวรเวที  มีนามเดิม วิน นามสกุล ศัตรูคร้าม  เกิดเมื่อวันที่15 มกราคมพ.ศ. 2487 ปีวอก ณ ตำบลไผ่ล้อม อำเภอภาชี จังหวัดพระนครศรีอยุธยา 
บรรพชาเป็นสามเณรเมื่อ วันที่ 13 มีนาคม พ.ศ. 2500 ณ วัดหนองกลาง  ตำบลไผ่ล้อม อำเภอภาชี จังหวัดพระนครศรีอยุธยา โดยมีพระครูอดุล วิริยกิจ (ผัน) วัดมเหยงค์ ตำบลนครหลวง อำเภอนครหลวง จังหวัดพระนครศรีอยุธยาเป็นพระอุปัชฌาย์  และมาจำพรรษาอยู่ที่วัดตะโหนด ตำบลนครหลวง อำเภอนครหลวง จังหวัดพระนครศรีอยุธยา

**อุปสมบท**
อุปสมบท เมื่อวันที่ 19 มีนาคม พ.ศ. 2508 ณ วัดหนองกลาง  ตำบลไผ่ล้อม อำเภอภาชี จังหวัดพระนครศรีอยุธยา โดยมี พระครูอุดมนครกกิจ เป็นพระอุปัชฌาย์ , พระครูอดุลวิริยกิจ วัดมเหยงค์  เป็นพระกรรมวาจาจารย์ และพระปลัดสำรวย ปาสาทิโก วัดตะโก อ.ภาชี จ.พระนครศรีอยุธยา เป็นพระอนุสาวนาจารย์  และกลับมาจำพรรษาอยู่ที่วัดตะโหนด ตำบลนครหลวง อำเภอนครหลวง จังหวัดพระนครศรีอยุธยาดังเดิม

**วิทยฐานะ**
จบการศึกษาระดับชั้นประถมศึกษาปีที่ 4 โรงเรียนวัดหนองกลาง ต.ไผ่ล้อม อ.ภาชี จ.พระนครศรีอยุธยา
*พ.ศ. 2505 สอบไล่ได้นักธรรมชั้นเอก  สำนักเรียนวัดตะโหนดตำบลนครหลวง อำเภอนครหลวง จังหวัดพระนครศรีอยุธยา
*พ.ศ. 2514 สำเร็จการศึกษาผู้ใหญ่ระดับ ๔ (มศ.๓)
*พ.ศ. 2520 สอบได้เปรียญธรรม๕ ประโยค
และเข้ารับการอบรมครูฝ่ายศาสนศึกษา

**งานปกครอง**
พ.ศ. 2518       เป็นเจ้าอาวาสวัดตะโหนด ตำบลนครหลวง อำเภอนครหลวง  จังหวัดพระนครศรีอยุธยา
*พ.ศ. 2519       เป็นเจ้าคณะวัดตะโหนด  ตำบลนครหลวง อำเภอนครหลวง จังหวัดพระนครศรีอยุธยา
*พ.ศ. 2520       เป็นพระอุปัชฌาย์
*พ.ศ. 2523       เป็นรองเจ้าคณะอำเภอนครหลวง  จังหวัดพระนครศรีอยุธยา     
*พ.ศ. 2528       เป็นเจ้าคณะอำเภอนครหลวง  จังหวัดพระนครศรีอยุธยา
*พ.ศ. 2532       เป็นรองเจ้าคณะจังหวัดพระนครศรีอยุธยา ,เป็นเจ้าอาวาสวัดบรมวงศ์อิศรวรารามวรวิหาร 
*พ.ศ. 2542       เจ้าคณะจังหวัดพระนครศรีอยุธยา
ท่านได้ชื่อว่าเป็นพระนักปกครองและพระนักเผยแผ่พระพุทธศาสนา จัดระเบียบ การบริหารงานของคณะสงฆ์ใน จ.พระนครศรีอยุธยา พระเทพวรเวทียังเป็นผู้ริเริ่มส่งเสริมงานทางด้านศึกษาอย่างต่อเนื่อง ทำให้ในแต่ละปี พระภิกษุ-สามเณรของสำนักเรียนจังหวัดพระนคร ศรีอยุธยา สามารถสอบได้นักธรรม-บาลี เป็นจำนวนมาก  ท่านยังเป็นผู้เทศนาและบรรยายธรรมให้แก่เยาวชน นักเรียน นักศึกษา รวมทั้งได้บรรยายอบรมข้าราชการ พลเรือนและข้าราชการที่จะเกษียณอายุ ตลอดจนเป็นผู้บรรยายธรรมในเทศกาลสำคัญๆ อยู่ตลอดเวลา คำสอนที่ท่านได้กล่าวเน้นย้ำกับสาธุชน คือเรื่องของความกตัญญู ให้รู้จักบุญคุณคนและให้ประชาชนรู้จักการปฏิบัติตามหลักเบญจศีลเบญจธรรม นอกจากนี้ ยังเน้นในเรื่องของสามัคคีธรรม ก่อนจะมรณภาพลงในปี พ.ศ. 2553

**สมณศักดิ์**
พ.ศ. 2523 รับพระราชทานตั้งสมณศักดิ์เป็นพระครูสัญญาบัตร รองเจ้าคณะอำเภอชั้นเอก ในราชทินนามที่ พระครูศรีนครอุดมกิจ 
*พ.ศ. 2528 รับพระราชทานเลื่อนสมณศักดิ์เป็นพระครูสัญญาบัตรเจ้าอาวาสชั้นเอก ในราชทินนามเดิม
*พ.ศ. 2529 รับพระราชทานเลื่อนสมณศักดิ์เป็นพระครูสัญญาบัตรเจ้าอาวาสชั้นเอก ในราชทินนาม พระครูอุดมนครคณารักษ์
*พ.ศ. 2532 รับพระราชทานเลื่อนสมณศักดิ์เป็นพระครูสัญญาบัตรเจ้าอาวาสชั้นเอก ในราชทินนามพระครูบรมวงศาภิรักษ์
*พ.ศ. 2536 รับพระราชทานตั้งสมณศักดิ์เป็นพระราชาคณะชั้นสามัญ ในราชทินนามที่ พระญาณไตรโลก
*พ.ศ. 2543 รับพระราชทานเลื่อนสมณศักดิ์เป็นพระราชาคณะชั้นราช ในราชทินนามที่ พระราชธรรมคณี  โบราณราชธานีกิจจาธร มหาคณิสสร บวรสังฆาราม คามวาสี
*พ.ศ. 2549 รับพระราชทานเลื่อนสมณศักดิ์เป็นพระราชาคณะชั้นเทพ ในราชทินนามที่ พระเทพวรเวที ชินสีห์ ธรรมโสภณ โกศลศาสนกิจ  มหาคณิสสร  บวรสังฆาราม คามวาสี

**อ้างอิง**
หมวดหมู่:เจ้าคณะจังหวัดพระนครศรีอยุธยา
วรเวที (วิน โฆสิโต)
หมวดหมู่:เจ้าอาวาส
หมวดหมู่:บุคคลจากอำเภอภาชี
หมวดหมู่:บุคคลจากอำเภอนครหลวง